**6. Egintza Administratiboa**

Administrazioaren funtzio nagusia ez da zuzenbidea sortzea, hura aplikatzea baizik. Jatorria Frantziako Iraultzan dago, herritarrek administrazio berri eta boteretsuaren jardunaren aurrean babes mekanismoak eskatzen dituzte. Nola kontrola daiteke administrazioaren jarduna? Bere egintzengatik. Administrazioaren egintzak kontrolagarriak izango dira. Azken finean, egintza hauek zuzenbidearen aplikazioa dira.

Administrazioa beti egongo da legeak esaten duenari lotuta, hots, legezkotasun printzipiora. Hala ere, administrazioaren eta gobernuen (autonomikoak, estatala…) ohiko jardueretan egintza administratiboak sortuko dituzte. Badaude momentu batzuk, egintza politikoak izango direla, administratibo izan beharrean. Noiz izango dira egintza politikoak? Gobernu baten diskrezionalitatearen barruan mugitzen diren egintzak izango dira. Gero eta gutxiago dira egintza politikoak, administrazio absolutista batetik datorrelako. Tradizioz, egintza politikoak ez zeuden ez Zuzenbide Administratiboaren ez epaitegien mendean. Adibidez; Hiriburu bat izendatzea, lanbide arteko gutxieneko soldata ezartzea…Egintza politikoak gauzatzeko eskumena Gobernu zentralari eta autonomikoei mugatu zaie (EK 97. Art). Hala ere, auzitegietako kontrola existitzen da, kausak: Elementu arautua, oinarrizko eskubideak, 3.enganako kalteak… Desberdindu behar dira administrazioaren egintza diskrezionalak (arau malgutasuna)

1. Kontzeptua eta ezaugarriak

**Egintza administratiboa**, zuzenbide administratiboren mendean dagoen organo baten alde bakarreko deklarazio ez arautzailea da. Honako ezaugarri hauek ditu:

* Zuzenbide administratiboaren mendean jarritakoa (vs administrazioa eta zz pribatua)
* Administrazioarena da (vs subjektu pribatuak). Hots, pertsona pribatu edo partikular batek ezin izango du inoiz egintza administratibo bat sortu.
* Alde bakarrekoa da (vs kontratuak). Administrazioak zerbait adierazi edo deklaratzen du, printzipioz, ez da beste pertsona batekin harremana. Egintza administratiboa da administrazioak deklaratzen duen zerbait.
* Deklarazioa:
* Ebazpenak adibidez, nahia adierazten dutenak (proposamenak, adibidez), iritzizkoak (txostenak, adibidez) edo ezagutzakoak (ziurtagiriak edo antzekoak)
* Normalean idatzizko forma hartuko da, nahiz eta beste adierazpen eta ziurtasun forma batzuk ere onartzen diren salbuespen modura.
* Egintza espresuak edo berariazkoak; idatzita edo ahoz gauzatuta
* Ustezko egintzak horiek administrazioaren isiltasunaren teknikatik eratorritakoak dira. Isiltasun administratiboa da egoera bat non administrazioak nahi bat adierazten du ezer esan gabe. Hortaz, egintza administratiboa deklarazioa izan arren, ez da beti idatziz egin behar, esplizituki, batzuetan administrazioak ezer “esan” gabe erantzuten du.
* Ez arautzailea (vs erregelamenduak). Hau da, ez du zuzenbidea sortzen, ez dute arau mailarik izango. Alde batetik, ez direlako orokorrak izango (erregelamenduak orokorrak dira, guztiei zentzu zabalean zuzenduta), egintza administratiboak partikularrak izango dira (ebazpenen antzekoa)

1. **Administrazio egintza motak**

**Jatorriko subjektua** nor da?

* Estatuko organoarena, organo autonomikoarena, tokiko organoarena
* Elkargoko organoen egintzak edo pertsona bakarreko organoen ekintzak.

**Hartzaile** diren **subjektua** nor da?

* Egintza bakarrak (singulares): Hartzaile bat edo batzuk dituena, baina oso zehatzak (adibidez, zigorrak. Ekintza zehatz bat zigortzen da diru kopuru zehatz batekin)
* Egintza orokorrak edo pluralak: subjektu kopuru anitz zehaztugabeari zuzentzen zaio, oposizio deialdi bate adibidez. Oposizioen deialdi bat egiten denean, edonor aurkez daiteke, baina deialdia ez da erregelamendu bidez egiten. Prozedura horretan egiten diren egintzak, nahiz eta zehaztuta egon nor den hartzailea oso zabala da.

**Legearen loturagatik**

* Egintza arautuak, legeak ezartzen ditu bai baldintzak bai ondorioak. Adibidez, 18 urte betetzeak X diru-laguntza dagokizu. Administrazioak ez du diskrezionalitatez jarduteko aukerarik.
* Diskrezio egintzak, administrazioak margena du nahi duen bezala adierazteko, adibidez diru laguntzekin. (sailkatutako jardueren lizentzia, adibidez)

**Edukia**?

* Aldeko egintzak (onarpenak, lagapenak, baimenak…)
* Kontrako egintzak edo karga ezartzen duten egintzak (aginduak, zigorrak, desjabetzeak…)

**Eraginak**?

* Eratzeko egintzak (lotura juridiko zehatza sortu, aldarazi edo hausten dute). Esaterako, graduatzen garenean (titulua eskatu, ordaindu eta lortu eta gero) egoera berri bat sortzen da.
* Deklarazio egintzak (aldez aurretik existitzen zen egoera bat onartu besterik ez dute egiten, adibidez, ziurtagiriak) buruz hitz egiten dugu.

Deklarazioaren **xedea**?

* Egintza errealak (gauza baten ezaugarriei heltzen diete) onartu egiten da eskualdaketa. Kasu honetan objektuari lotuta dago, esaterako, nekazal diru laguntzak. Hots, objektuari begira bakarrik emango dira animaliak kentzeko diru laguntzak. Hau da, diru laguntzak emango dira objektuaren ezaugarriengatik (adibidez).
* Pertsonalak (subjektu baten ezaugarriak aintzat hartzen ditu) ez da eskualdaketa onartzen edo administrazioak baimendu behar du. Adibidez, diru laguntzak artzain txakurrak izateagatik eman beharrean, diru laguntzak artzainari eman. Hots, pertsona hartzen da kontuan, ez objektua.
* Mistoak (bi tipologietako elementuak konbinatzen ditu)

**Denboran** duen **eraginkortasuna**?

* Berehalako traktuko egintzak (adibidez, eragiketa baimenak). Esaterako, obra bat egiteko baimena lortu arte ezin da obra hasi.
* Jarraikakoak (adibidez, funtzionamendu baimena) hauek arazoak planteatzen dituzte, beharrezkoa delako inguruabar berrietara edo aurrerapen zientifiko eta teknologikoetara etengabe egokitzea eskatzea. Hauek, denboran zehar luzatzen diren egintza administratiboak dira. Adibidez, meategi bat esplotatzeko baimena, luzerako denez, baimena X urterako ematen da, eta gerta daiteke berriztatzeko sistema automatikoa izatea. Hortaz, noiz bukatzen da egintza administratiboaren eragina?

**Prozesu garrantziaren** arabera?

* Izapide egintzak (*actos de tramite*): Administrazio prozedura baten barruan kokaturiko eta hartu beharreko erabakiarekiko izaera instrumentala duten egintzak dira.
* Behin betiko egintzak (*actos definitivos*): Administrazio prozedura bati amaiera ematen dioten egintzak dira. Ebazpenak. Normalean gaiaren funtsari buruz erabakitzen dute.
* Administrazio bidea agortzen ez duten behin betiko egintzak
* Administrazio bidea agortzen duten behin betiko egintzak.
* Egintza irmoak: administrazio errekurtsoak eta errekurtso judizialak tartekatzeko epea igaro ondoren egintzak irmotasuna hartzen dute.

1. **Egintzen elementuak**

**Elementu subjektiboak:** Administrazioaren egintzak, bere kabuz (*de oficio*) nahiz interesdunak eskaturik emandakoak (*a instancia de parte*), eskumena duen organoak gauzatuko du. Hots, elementu subjektiboa **eskumena** izango da. Egintza administratiboa gauzatzen duen erakundeak eskumena izan behar du. Inbestidura: Kargua emateko/hartzeko egintza da. Inbestiduratik aurrera, pertsona fisiko batek hartzen du horren inguruan egintza administratiboak hartzeko gaitasuna/eskumena. Hala ere, badaude inpatzialtasunerako bermeak egintza administratiboetan: abstentzioa eta errefusatzea. Prozedura hauetan oso garrantzitsua da sinadura, nork sinatzen duen, zer sinatzen duen…Hala ere, batzuetan gerta daiteke pertsona ez egotea eta bere sinaduraren delegazioa egitea. Aipatutako delegazioa prozedura egokia jarraituz egin beharko da. Sinaduraren delegazioak ez du esan nahi 2. Pertsona horrek lehenengoaren erantzukizuna edo titulartasuna hartzen duenik.

**Elementu objektiboak:** Elementu objektiboa edukia izango da. Edukia:

* Egitezko premisa/oinarria (presupuesto de hecho): Zerbait deklaratzen denean, gertatu dena azaldu.
* Arrazoia, kexa zergatik jarri den arrazoitu.
* Legez emandako ahalmena
* Helburua (boterearen desbideraketa- formalki errespetatu legeak esaten duena baina helburuetan urraketa bat ematen da, prebarikaziotik hurbil). Helburua finkatuta egon behar da, horrela, helburua eta legeak bat etorriko dira, boterearen desbideraketa ekidinez.
* Arrazoiketa edo motibazioa (diskrezionalitatea mugatzeko eta arbitrarietatea ekiditeko). Motibazio, arrazoiketa edo justifikaziorik ez badago, arbitrarietateaz hitz egin genezake. Hots, organoak argudiatu behar du zergatik hartu duen erabaki hori.

Edukiak honako ezaugarriak izan behar ditu:

* Bidezkoa (licito)🡪 Egintza legearen barruan egon behar da, administrazioak ezin gaitu baimendu/debekatu ilegala den zerbait egitera (legezkotasun printzipioa).
* Posiblea🡪Ezinezkoa den zerbait administrazioak ezin du baimendu/ behartu/ debekatu…Hots, egintza betetzea posiblea izan behar da.
* Zehatza 🡪 Gauza zehatzak eskatu behar dira. Adibidez, ez bada esaten zenbateko isuna ordaindu behar dugun, ez dugu ordainduko. Administrazioak zehaztu behar du zenbatekoa izango den isuna.
* Proportzionala 🡪 Adibidez, isun bat jartzen badigute abiadura gainditzeagatik, ez da berdina izango abiadura 10km/h gainditzea edo 50 km/h. Horregatik, isuna proportzionala izan beharko litzateke.

**Forma elementuak:** Prozedura, baliodun izateko baldintza da administrazio egintzetan. Oso garrantzitsua da gutxieneko prozedura bat egotea administrazio egintza bat sortzerako orduan. Egintza administratiboak baliozkoak izateko prozedura errespetatuz edo jarraituz gauzatu behar dira. Administrazio prozedura honako hau da:

* Ez da egintza konplexua baizik eta egintza administratiboen multzoa
* Ebazpen bidez amaitu ohi da.
* Izapide egintzek beren forma arau propioa izaten dituzte
* Ebazpenek ere, berea izaten dute.

1. **Egintzen eraginkortasuna vs baliozkotasuna.**

Administrazio egintza bat eraginkorra (eficaz) da egokia denean eragin praktikoak zabaltzeko ahalmena badu. Administrazio egintza bat argitaratu, jakinarazi, publikatzen den momentutik eraginak sortzen hasten da.

Administrazio egintza bat balioduna (valido) da zuzenbidearekin bat datorrenean (Ea-ren elementuak). Egintza administratibo batek eraginak sor ditzake baina bere baliotasuna kolokan egotea ez delako Zuzenbidearekin bat egin.

**Egintzen eraginkortasuna (PEL-ko 57 eta 94)**

Eraginkortasuna da egintzak duen gaitasuna juridikoki lotzeko. Hortaz, alde batetik administrazioa egongo da eta bestetik, administratuak. Administrazio egintza eraginkorra izango da eragin juridikoak zabaltzeko egokia denean; horretarako aurretiaz aipatutako baldintzak bete behar dira, egokia, bidezkoa, proportzionala… izatea.

Eraginkortasunaren presuntzioaren printzipioa: Administrazioaren pribilejioa. Normalean, pertsona partikularren artean, nahiz eta nik eskubide bat izan, orokorrean epaile batek aitortu beharko dit eskubidea. Hala ere, administrazioak badu pribilejio bat: Hasierako momentutik, administrazioak badu aukera/gaitasuna/pribilejioa… berak sortu duen ekintzetatik eraginak sortzeko, hots, administrazioak ez du behar epaile baten erabaki bat bere egintzak gauzatzeko. Arau orokor bezala, berehalako eraginkortasuna izango du: bete beharrekoak izango dira ematen diren egunetik aurrera. Dena den, badaude salbuespenak:

* Egintzan bertan jasotzen diren **klausula osagarriak** egotea: hasierako terminoa edo etendura. Hau da, jakinarazten da, klausula osagarrien bitartez, egintza administratiboa ez dela lehenengo momentutik eraginkorra izaten. Esaterako, baimena izango duzu X eginez gero, hots, baldintza hori bete beharko da baimena edo eskatzen dena lortzeko.
* Eraginkortasun **aurreratua** (atzeraeragina):
* Deuseztatutako egintza baten ordezkapenean.
* Egitatezko baldintzak jadanik existitzen zirenean, eta, mesedegarria interesatuarentzat eta 3. Enentzat.
* Eraginkortasun **atzeratua** (ez da hain salbuespenekoa)
* Goi organo batek baimena eman behar duenean
* Jakinarazpena edo argitalpena gertatu arte (ez isiltasun positiboan)

**Egintzen eraginkortasuna: Jakinarazpena eta argitalpena**

Administrazio egintzak **ez** dira derrigorrez ofizialki argitaratuak izan behar (legea edo erregelamenduak ez bezala). Hala ere, hartzaileari bai jakinarazi behar zaio. Adibidez, guk unibertsitateko matrikula egitean ez da inon argitaratzen (aldizkari ofizialetan) baina bai derrigorrezkoa da jakinaraztea. Hortaz, ez da gauza berdina izango jakinaraztea eta argitaratzea. Jakinarazpena bermea izango da:

* Administrazioarentzat, egintzak eraginkortasuna hartzeko.
* Administratuarentzat, egintza zehazki ezagutzeko eta erreakzionatu ahal izateko (helegitea tartekatzeko epea, hurrengo egunetik). Azken finean, defentsarako berme bat da, hots, jakinarazpena gauzatuko ez balitz, defentsa/alegazioak egitea ezinezkoa izango litzateke.

Derrigorrezko jakinarazpena: **Ebazpeneko egintzak** eta eskubide edo bidezko interesei *(interes legitimo)* eragiten diete **izapide egintzak** *(actos de tramite)*. Adibidez, isun bat jartzen digutenean, gure eskubideak eta gure interesak “afektatuta” daude. Horregatik, jakinarazten zaizkigu egiten diren egintza guztiak. Hala ere, batzuetan, den denak ez dira beharrezkoak jakinaraztea.

Edozein prozeduratan, jakinarazpenak zenbait baldintza bete behar ditu:

* Egintzaren testu osoa
* Administrazio bidea agortzen duen ala ez (hurrengo bidea, bide judiziala)
* Jar daitezkeen errekurtsoak zeintzuk diren
* Zein organoren aurrean aurkeztu behar diren
* Horretarako epea zein den.

Jakinarazteko **epea**: 10 egun egintzaren datatik aurrera.

Baliogabetasun arriskua: Baldintza horietatik edozein ez betetzeak akastuna bihur dezake jakinarazpena (*notificacion defectuosa*): Babes judizialerako eskubidea (EK-ko 24. Art) urratuz.

Jakinarazpena egitea (59, 60 eta 61)

**Ohiko jakinarazpena**:

* Bide ezberdinak: Administrazioko agente propioak, posta ziurtatua, telegrama, mezularia, “jakinarazpen elektronikoa”…
* Lekua: Interesatuak esandako lekuan jakinarazten digute, helbide ofiziala, egokia den bestea
* Hartzailea: Interesatua, etxebizitzan dagoen edonork (adin txikiko seme-alabak, langilea, atezaina…)
* Ezinezkoa bada/inork ez du hartu nahi, 3 egun barru, berriro saiatuko da. 2. Saiakeran lortzen ez badu, beste pauso bat emango da. Esaterako, etxez aldatzen badugu jakinarazi beharko diogu Administrazioa, normalean, beste leku batean erroldatzearekin nahikoa da.
* Interesatuak edo ordezkariak uko egiten badu, “izapidea gauzatutzat joko” da. Guk pertsonalki ezetz esaten badugu, izapidea gauzatutzat joko da.

**Ediktu bidezko jakinarazpena** (ohikoaren hurrengoa). Administrazioak zehazki non bizi garenean ez dakienean erabili ohi da.

* Non?
* Interesdunari ezagutzen zaion azkeneko udalerriko udaletxeko iragarki taulan
* Atzerrian biziko banintz, hari dagokion Kontsulatuko iragarki taulan.
* Ala, dagokion aldizkari ofizialean. Normalean, egintza administratiboak ez dira argitaratzen, baina, batzuetan bai, batez ere etxebizitza zehatza zein den ez dakienean.

**Argitalpena**, noiz egingo da? Interes orokorrarentzat garrantzitsua denean.

* Zehaztu gabeko hartzaile talde bati zuzendutako egintza denean
* Hautaketa prozesuetan (oposizioak, lehiaketak –kontzesioak-, ….). Kasu honetan, egintza administratibo osoa argitaratuko da.
* Prozedura zehatz batean ezarrita badago.

**Jakinarazpenen eta argitalpenen adierazpena**.

* Egintzaren aipamena bakarrik argitaratzen da
* Egintza osoa non aurkitu daitekeen
* Datu pertsonalak babesteko.

**Eraginkortasunaren etendura.**

**Behin behineko etendura** *(paralización transitoria/ suspensión)*

Espresuki eskatu behar da, prozeduran gauden bitartean espresuki eskatzen da behin behinean prozedura etetea. Inpugnazio hutsak (helegitearen bidez) ez ditu eraginak etengo. Etetea ofizioz eska daiteke (administrazioak duen ahalmena) edota alderdi batek eskatuta.

Baldintzak: Alde batetik, exekuzioak konpondu ezinak izango liratekeen kalteak sortuko balitu edo PEL-ko 62. Artikuluak aurreikusten dituen nulitate egoeretan eten daiteke prozedura bat.

Isiltasun administratibo positiboa ere gerta daiteke, ezer erantzuten ez badu, ulertu beharko da eskatutakoa onartua izan dela. Hau da, aurreikusita dago, administrazioak 30 eguneko epean erantzuten ez badu isiltasun positiboa izango dela, eta ebazpenaren behin behineko etendura onartuko dela.

Kasu batzuetan, oinarrizko eskubideak jokoan egon daitezkeenez, edo soilik prozedura etengo denez, berme edo **garantia** bat eskatuko da edo/eta kautelazko neurriak, interes publikoa eta 3. Ez kaltetzeko helburuarekin.

Behin behineko etendura ematen bada, derrigorrezko argitalpena izango da, dagokion aldizkarian.

Etenduraren luzapena posiblea da. Bide administratiboa agortu eta gero, Administrazioarekiko auzien jurisdikzioan, eskaera berri bat egin daiteke. \*\*\*

**7. Gaia- Egintzen balio(gabe)tasuna**

Egintza administratiboaren suspentsioa eskatzen da, nahikoa elementu juridiko daudelako (forma edo materia aldetik) egintza hori txarto dagoela esateko. Honek, egintzaren baliotasunari eragiten dio, hots, badaude elementu batzuk egintza administratiboaren barnean, honen baliotasuna zalantzan jar dezaketela. Zenbait mota daude:

* Deuseztasuna (*nulidad de pleno derecho*)
* Deuseztagarritasuna (*anulabilidad*)
* Irregulartasun ez baliogatzaileak (*irregularidades no invalidantes*)

1. **Deuseztasuna**

Egintza eta xedapenen deuseztasuna- Nulitatea

Legeak zerrenda bat ezartzen du, PEL-ko 62.1 artikuluan. Bertako kasuren bat ematen bada egintza erabat deuseza izango da.

1. Oinarrizko eskubideei kaltea
2. Organoren eskumenik eza, gaia edo lurraldeari dagokionez
3. Ezinezko edukia, ezintasun faktikoa
4. Zigor zuzenbideko arau haustea (prebarikazio edo mehatxupean)
5. Forma akats batzuk:
6. Prozedura erabat falta izatea
7. Egokia ez den prozedura
8. Prozedura zehatzean funtsezkoak diren izapideak ez betetzea (medikuaren txostena, adibidez)
9. Organo kolegiatuen borondatea eratzeko funtsezko baldintzak falta izatea (Quorum-a, gehiengoak..)
10. Ahalmenak edo eskubideak eskuratzeko funtsezko baldintzak falta izatea (EHU-n matrikulatzeko selektibitatea gaindituta izatea)
11. Lege zehatz batek izendatzen dituen beste batzuk
12. Betiere:
13. Konstituzioaren edo legeen aurka doazen xedapenak
14. Lege erreserba hausten dutenak
15. Atzera eragina sortzen dituzten xedapen zigortzaileak.

Nola deklaratzen da egintzen deuseztasuna?

Deuseztasunerako egoeraren bat eman behar da (aurreko zerrenda). Prozeduraren hasiera emango zaio ofizioz edo interesatutako alde batek hasi badu (deuseztasunerako ekimena).

Aurretiazko txostena behar da: Estatuko administrazioan bagaude Estatuko Kontseiluak emango du aipatutako txostena, eta AE batean bagaude, autonomia erkidegoko pareko organoaren ardura izango da. Esan behar da, txostena derrigorrezkoa eta ebazpena loteslea dela, hots, administrazioak jarraitu behar du txostenak esaten duena.

Prozedura hasten denetik ebazpena eman arte 3 hilabeteko epean emango da. Isiltasuna gerta daiteke, 3 hilabeteko epean erantzunik ematen ez badu:

* Ofizioz hasitakoa izan bada, hots, administrazioak berak hasi badu prozedura eta ez badu bukatzen, iraungipena (caducidad) eragingo du.
* Interesatuak hasitakoa bada, eta isilunea badago, isiltasun negatiboa izango da, gaitzespena (*desestimación*)

Egintza motak:

* Espresuki (aldekoak edo kontrakoak) eta ustezkoak (*presuntos*) (aldekoak bakarrik).
* Bide administratiboa agortu dutenak bakarrik
* Epearen barruan errekurritu izan ez direnak.

Deuseztasunaren eraginak.

* Helegiterik tarteratzen ez bada edo berrikusita, eragin osoa izango du.
* Deuseztatzeko atzera erainak: Eragin positiboak bakarrik mantenduko dira “fede onarekin” jardun dutenentzat.
* Deuseztasunaren akzioa iraungiezina da, baina segurtasun juridikoagatik komeni da epeak pasatzen ez uztea. Hau da, nulitatea eskatzeko ez dago eperik, edozein momentutan eska dezaket.
* Nulitatea administrazio organoak zein judizialak adierazi dezakete, dagokion prozedura erabiliz edo jarraituz.
* Ez da konbalidazioa onartzen. Hau da, deuseztapenaren kasuan prozedura osoa eta eragin guztiak (juridikoak) ezabatu edo desagertuko dira.

1. **Deuseztagarritasuna (anulabilidad)**

Ez da zerrenda bat, hots, legeak ez du zerrenda itxi bat ezartzen (aurreko kasuan bezala), klausula orokor bat baizik. Zera dio klausula orokorrak, deuseztagarriak izango dira:

* Ordenamendu juridikoa hausten duten administrazio egintzak, agintea desbideratzen dutenak barne.
* Forma akatsak:
* Egintzak, bere helburua lortzeko, formazko ezinbesteko baldintzak betetzen ez dituenean.
* Interesdunak babesik gabe uzten dituenean. Hau da, oinarrizko eskubideak urratu gabe baina babesik gabe gelditzen bada. Adibidez, jakinarazpena txarto egiten denean.

Deuseztagarritasun **akzioa iraungi** egiten da: Bakarrik epe barruan errekurritzen diren egintzak, hots, helegitea tarteratzeko epe berdina izango dugu akzio hau aurkezteko. (Orain, administrazioak ofizioz berrikusi ditzake denborazko muga batzuen barruan).

Deuseztagarritasunaren eraginak:

* Berariazko adierazpena (declaracion expresa)
* Atzera eraginik ez: Bakarrik deuseztagarritasunaren adierazpenetik aurrera
* Konbalidazioa posible da:
* Hierarkia eskumen ezagatik bada, goi organo baten egintzaren bitartez, baimen baten faltagatik hura ematen da.
* Konbalidazio egintzaren eragina bera sortzen den datatik izango du eragina.

Aurretiazko egintza deuseztagarrien kaltegarritasun adierazpena

Organo administratiboak erabakitzen du berak emandako egintza kaltegarria dela interes publikoarentzat. Egintza motak, enpresa aldekoak (deuseztagarriak) eta ustezkoak aldekoak (deuseztagarriak).

Arrazoiak, deuseztagarritasun egoeraren berdinak dira.

Prozeduraren hasiera ofizioz bakarrik izango da, hots, administrazioak izango du ekimena.

Ebazpena emateko 6 hilabete egongo da, eta, isiltasuna erabiltzen bada, ulertuko da prozeduraren iraungipena geratuko dela.

Aurretiazko baldintza auzitegien aurrean inpugnatzeko.

1. **Baliogabetasuna ez dakarten irregulartasunak**

Egintzak erabat eraginkorrak izango dira. Honako kasu hauetan:

* Egintzak beharrezkoak diren formazko baldintzak betetzen dituenean, bere helburua lortzeko edo babesik gabe uzteko
* Administrazioak epez kanpo jokatzen duenean (deuseztagarriak ez direnean)

Akatsen zuzenketa.

PEL-ko 105.2 art. Administrazioek haien egintzetan dauden akatsek zuzendu ditzakete. Zeintzuk?

* Egitatezko akatsak (datak, izendapenak…)
* Materialak (arauen izenak edo artikuluak…)
* Akats aritmetikoak (zenbakiak, zenbatekoak, bataz bestekoak…)

Prozesua ofizioz edo alderdiek eskatuta has daiteke.

\*\* **Behin betiko etena, errebokazioa**. (6. Gaia)

Errebokazioa da administrazioak duen ahalmena bere egintzak kentzeko. ++

Kontrako egintzak (actos de gravamen o desfavorables): Kanporatze bat, adibidez.

Mugak:

* Ez izatea legeak espresuki debekatzen duen baimen bat
* Berdintasuna, interes publikoa edo ordenamendu juridikoaren aurka ez joatea

Bakarrik egintza egiaztagarrietan erabili daiteke (revisables): Egintza espresuak, kontrakoak, deuseztagarriak (anulables)

Egiaztaezinak: ustezko egintzak (presuntos), mistoak edo eragin bikoitzekoak eta erabat nuloak direnak.

Derrigorrezko prozedura formala exijitu arren, hutsune juridikoa dago. Hau da, arazo bat dago prozedurarik existitzen ez delako.

3 hilabeteko epea dago, eta isiltasuna ematen bada, isiltasun negatiboa izango da.